16 Službeni list Europske unije 04/Sv. 9 31985R1172 7.5.1985. SLUŽBENI LIST EUROPSKIH ZAJEDNICA L 122/1 UREDBA VIJEĆA (EEZ) br. 1172/85 od 2. svibnja 1985. o sklapanju Sporazuma u obliku razmjene pisama između Europske ekonomske zajednice, s jedne strane, i Vlade Danske i lokalne vlade Farskih otoka, s druge strane, o ribolovu lososa u vodama Farskih otoka VUEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 43., uzimajući u obzir prijedlog Komisije (!), uzimajući u obzir mišljenje Europskog parlamenta (?), budući da su Zajednica, s jedne strane, i Vlada Danske i lokalna vlada Farskih otoka, s druge strane, održale savjetovanje o pita- njima ribarstva koja su u obostranom interesu; budući da su obje stranke suglasne da je Organizacija za očuvanje  sjevernoatlantskog lososa (NASCO) odgovarajući forum u okviru kojeg se može zakonom urediti ribolov lososa u ribolovnoj zoni Farskih otoka; budući da su tijela Farskih otoka potvrdila da će surađivati sa Zajednicom na godišnjem sastanku NASCO-a 1985. u cilju postizanja sporazuma o regulatornim mjerama o utvrđivanju kvota za ulove u ribolovnoj zoni Farskih otoka u sezoni koja počinje 1. listopada 1985., a završava 31. svibnja 1986.; budući da su se stranke usuglasile da se i dalje savjetuju ako NASCO ne donese odgovarajuće regulatorne mjere; budući da su dvije delegacije na kraju savjetovanja ratificirale Sporazum u obliku razmjene pisama; budući da je u interesu Zajednice da odobri ovaj Sporazum, DONIJELO JE SLJEDEĆU UREDBU: Članak 1. Ovime se u ime Zajednice odobrava Sporazum u obliku razmjene pisama između Europske ekonomske zajednice s jedne strane, i Vlade Danske i lokalne vlade Farskih otoka, s druge strane, o ribolovu lososa u vodama Farskih otoka. Tekst Sporazuma priložen je ovoj Uredbi. Članak 2. Ovime se ovlašćuje predsjednik Vijeća da odredi osobe ovlaštene za potpisivanje Sporazuma kako bi isti bio obvezujući za Zajed- nicu. Članak 3. Ova Uredba stupa na snagu na dan objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Luxembourgu 2. svibnja 1985. (!) SL € 52, 26.2.1985., str 4. (?) Mišljenje izneseno 19. travnja 1985. (još nije objavljeno u Služ- benom listu). Za Vijeće Predsjednik F. M. PANDOLFI